
ประกาศองค์การบริหารส่วนตำบลเคียนซา
เรื่อง   การรับขึ้นทะเบียนคนพิการ   ( รายใหม่ )   ประจำปีงบประมาณ   พ.ศ.   2559
*************
                      ตามที่กรมส่งเสริมการปกครองท้องถิ่น   ได้แจ้งแนวทางการจ่ายเบี้ยความพิการตามระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้แก่คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   โดยกำหนดให้คนพิการที่ยังไม่เคยลงทะเบียน   เพื่อขอรับเบี้ยความพิการมาก่อน   ( ภายหลังจากเดือนพฤศจิกายน   2558 )   ลงทะเบียนและยื่นคำขอรับเบี้ยความพิการในเดือนถัดไปด้วยตนเอง   นั้น   
                       เพื่อให้การดำเนินการตามแนวทางการจ่ายเงินเบี้ยความพิการ   ตามระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้แก่คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   เป็นไปด้วยความถูกต้อง   เรียบร้อย   องค์การบริหารส่วนตำบลเคียนซา   จึงขอประกาศให้คนพิการรายใหม่ที่ยังไม่เคยลงทะเบียนมาก่อน   รวมทั้งคนพิการที่มีการ         ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลเคียนซา   ที่มีคุณสมบัติตามนัยข้อ   6        แห่งระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้แก่คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   และมีความประสงค์จะขอรับเบี้ยความพิการ   ไปติดต่อยื่น  คำร้องขอขึ้นทะเบียน  ได้ตั้งแต่บัดนี้เป็นต้นไป   ณ   งานชุมชนและสวัสดิการสังคม  สำนักปลัด   องค์การบริหารส่วนตำบลเคียนซา   ในวันและเวลาราชการ   

                        โดยคนพิการที่มีสิทธิ์ได้รับเบี้ยความพิการ   จะต้องมีคุณสมบัติตามนัยข้อ   7   แห่งระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้แก่คนพิการขององค์กรปกครองส่วนท้องถิ่น   พ.ศ.   2553   ( ฉบับที่   2 )   พ.ศ.   2559   และดำเนินการลงทะเบียนตามขั้นตอนการรับลงทะเบียนขององค์การบริหารส่วนตำบลเคียนซากำหนด   ( รายละเอียดตามผนวก   ก )      
                        จึงประกาศมาเพื่อทราบโดยทั่วกัน
ประกาศ   ณ   วันที่   22   เดือน   กรกฎาคม   พ.ศ.   2559
            



(  ลงชื่อ  )             พัฒนศักดิ์   วงศ์เจริญ
 
                                                               (  นายพัฒนศักดิ์   วงศ์เจริญ  )


                                                นายกองค์การบริหารส่วนตำบลเคียนซา
- ภาคผนวก   ก -
การขึ้นทะเบียนรับเงินเบี้ยความพิการ   ประจำปีงบประมาณ   พ.ศ.   2559
ตามแนวทางการจ่ายเบี้ยความพิการ  ตามระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น  พ.ศ.  2553 ( ฉบับที่  2 )  พ.ศ.  2559
**********************

1.  คุณสมบัติของผู้มีสิทธิลงทะเบียนรับเบี้ยความพิการ
              คนพิการที่มีสิทธิลงทะเบียนรับเบี้ยความพิการต้องเป็น   คนพิการรายใหม่ที่ยังไม่เคยลงทะเบียนรับเบี้ยความพิการมาก่อน   ( ภายหลังเดือนพฤศจิกายน   2558 )   ซึ่งมีคุณสมบัติและไม่มีคุณลักษณะต้องห้ามตามข้อ   6   ตามระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น  พ.ศ.  2553   รวมทั้งคนพิการที่ย้ายภูมิลำเนาเข้ามาใหม่   ในพื้นที่องค์การบริหารส่วนตำบลเคียนซา   ซึ่งยังไม่ขึ้นทะเบียนตามข้อ   8   แห่งระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น  ( ฉบับที่   2 )   พ.ศ.  2559   และคนพิการดังกล่าว   ต้องเป็นผู้ยื่นจดทะเบียนคนพิการต่อสำนักงานพัฒนาสังคมและความมั่นคงของมนุษย์จังหวัดสุราษฎร์ธานีมาแล้ว   ( มีสมุดประจำตัวคนพิการ   หรือ   บัตรประจำตัวคนพิการ )    

2.  ขั้นตอนการยื่นคำขอลงทะเบียนรับเบี้ยความพิการ
               คนพิการที่มีคุณสมบัติครบถ้วนตามข้อ   1   ที่มีความประสงค์จะยื่นคำขอลงทะเบียน   เพื่อขอรับเงินเบี้ยความพิการรายเดือน   ให้ดำเนินการ   ดังนี้
                2.1  คนพิการจะต้องนำเอกสารหลักฐานประกอบแนบคำขอลงทะเบียนขอรับเงินเบี้ยความพิการ   ดังนี้
                        1)  สำเนาบัตรประจำตัวคนพิการตามกฎหมายว่าด้วยการส่งเสริมคุณภาพชีวิต   จำนวน   1   ฉบับ
                        2)  สำเนาทะเบียนบ้าน   จำนวน   1   ฉบับ
                        3)  สำเนาหน้าสมุดบัญชีเงินฝากธนาคาร   ( ธนาคาร   ธ.ก.ส.   สาขาเคียนซา )   
                 2.2  ในกรณีที่คนพิการไม่สามารถยื่นคำขอได้เนื่องจากเป็นผู้เยาว์   คนเสมือนไร้ความสามารถ    หรือไร้ความสามารถ   หรือในกรณีที่คนพิการมีสภาพความพิการถึงขั้นไม่สามารถยื่นคำขอรับเบี้ยความพิการได้ด้วยตนเองได้   ให้   บิดา   มารดา   บุตร   สามี   ภรรยา   ญาติ   พี่น้อง   หรือบุคคลอื่นใด   ที่รับดูแลอุปการะคนพิการ   ยื่นคำขอนั้นแทนก็ได้  แต่ต้องนำหลักฐานของคนพิการพร้อมทั้งหลักฐานของผู้ได้รับมอบอำนาจจากคนพิการ  มาแสดงต่อองค์การบริหารส่วนตำบลเคียนซา ด้วย
2.3  ให้คนพิการ................/2

                 2.3  ให้คนพิการที่มีคุณสมบัติดังกล่าวข้างต้น    ยื่นคำขอลงทะเบียนขอรับเงินเบี้ยความพิการต่อเจ้าหน้าที่รับคำขอลงทะเบียน   ตามแบบคำขอที่กำหนด   ( แบบคำขอขึ้นทะเบียนคนพิการ )   ต่อ   องค์การบริหารส่วนตำบลเคียนซา   ได้ตั้งแต่บัดนี้เป็นต้นไป   ในวันและเวลาราชการ            ณ   งานชุมชนและสวัสดิการสังคม   สำนักปลัด   องค์การบริหารส่วนตำบลเคียนซา   
3.  สิทธิของผู้ลงทะเบียนรับเบี้ยความพิการ
                   3.1  คนพิการที่ยื่นความประสงค์ลงทะเบียนเพื่อขอรับเงินเบี้ยความพิการ   จะได้รับเงินเบี้ยความพิการจากองค์การบริหารส่วนตำบลเคียนซา   ในอัตราเดือนละ   800   บาท   ดังนี้
                          3.1.1)  กรณีคนพิการที่ได้มาลงทะเบียนเพื่อขอรับเบี้ยความพิการเมื่อเดือนพฤศจิกายน   2558   เพื่อรับเบี้ยความพิการของปีงบประมาณ   2560   จะได้รับเงินเบี้ยความพิการรายเดือน   ตั้งแต่เดือน   ตุลาคม   2558   เป็นต้นไป
                          3.1.2)   กรณีคนพิการที่ได้จดทะเบียนคนพิการเพื่อขอมีบัตรประจำตัวคนพิการในเดือนพฤศจิกายน   2558   และได้ลงทะเบียนเพื่อขอรับเบี้ยความพิการไว้ในเดือนพฤศจิกายน   2558   แล้ว   จะได้รับเงินเบี้ยความพิการรายเดือน   ตั้งแต่เดือน   ธันวาคม   2558   เป็นต้นไป   ตามที่ได้มีการจดทะเบียนคนพิการ   ( ไม่ใช่วันที่ออกบัตรประจำตัวคนพิการ )

                          3.1.3)   กรณีคนพิการที่ได้ลงทะเบียนไว้แล้วตามข้อ   1   ได้เสียชีวิตลง   จะได้รับเงินเบี้ยความพิการรายเดือน   ตั้งแต่เดือน   ตุลาคม   2558   เป็นต้นไป   จนถึงวันที่ผู้สูงอายุรายนั้นเสียชีวิต   โดยมอบให้แก่ทายาทโดยธรรมตามกฎหมาย
                          3.1.4)   กรณีคนพิการที่ได้จดทะเบียนเพื่อออกบัตรประจำตัวคนพิการก่อนเดือนตุลาคม   2558   แต่ยังไม่เคยลงทะเบียนเพื่อขอรับเบี้ยความพิการมาก่อนตามข้อ   1   ให้จัดรายชื่ออยู่ในประกาศจำแนกรายเดือนของเดือนตุลาคม   2558  ซึ่งจะได้รับเงินเบี้ยความพิการรายเดือน   ตั้งแต่เดือน   พฤศจิกายน   2558   เป็นต้นไป
                          3.1.5)  กรณีคนพิการที่ได้รับเบี้ยความพิการจากองค์การบริหารส่วนตำบล  เคียนซาย้ายภูมิลำเนาไปอยู่องค์กรปกครองส่วนท้องถิ่นอื่น   เพื่อเป็นการรักษาสิทธิในการรับเบี้ยความพิการต่อเนื่องเป็นประจำทุกเดือน   คนพิการรายนั้นจะต้องไปลงทะเบียนและยื่นคำขอรับเงินเบี้ยความพิการต่อองค์กรปกครองส่วนท้องถิ่นแห่งใหม่ที่ได้ย้ายภูมิลำเนาไป   และองค์กรปกครองส่วนท้องถิ่นแห่งใหม่จะต้องดำเนินการจ่ายเบี้ยความพิการได้ในเดือนถัดไป   แต่จะต้องได้รับการยืนยันจากองค์กรปกครองส่วนท้องถิ่นเดิมที่จ่ายเงินเบี้ยความพิการ   ว่าได้ประกาศถอนรายชื่อผู้มีสิทธิรับเบี้ยความพิการในเดือนถัดไปแล้ว   เพื่อไม่ให้เกิดความซ้ำซ้อน
*************

